Livonsko bratstvo mača
<s>{{Vojna jedinica
|jedinica = Livonsko bratstvo mača
|deo      = Katolička crkva
|slika    = SwordBrothers.svg
|o slici  = Grb reda
|vreme=1204.- 1237.
|mesto=Terra Mariana (Estonija, Latvija)
|formacija=
|jačina= 
|komandant=Veliki majstor 
|oficir2= Wenno von Rohrbach
|oficir3=Volkwin von Naumburg
|oficir4=
|bitke=Livonski križarski rat
|odlikovanja=
}}</s>

<s>Livonsko bratstvo mača (latinski: Fratres Militiae Christi, njemački: Schwertbrüderorden) znani i kao Vitezovi mača, Livonski red ili Livonski vitezovi, bio je križarski viteški red koji su između 1202. - 1237. uspješno osvajili i pokrstili Livoniju (veći dio današnje Estonije i Latvije).</s>

<s>Historija</s>

<s>Nakon što su njemački trgovci iz Lübecka i Bremena sredinom 12. vijeka osnovali trgovačke punktove po zemljama oko ušća rijeke Zapadne Dvine, u taj kraj ušli su i njemački misionari.</s><s>Zbog tog je 1202. treći livonski biskup - Albert od Rige, uz dopuštenje pape Inocenta III, osnovao - Livonsko bratstvo mača, kao stalnu vojničku organizaciju u Livoniji radi zaštite crkvenih osvajanja i prisilnog pokrštavanja domorodačkih poganskih plemena na kršćanstvo.</s><s>Red je posvećen od pape Inocenta III 1204., nakon što je usvojilo pravila Vitezova templara.</s><s>Ime Bratstvo mača vitezi su dobili jer su im bijeli ogrtači bili ukrašeni crvenim križevima i mačevima.</s><s>Nihovi vitezi morali su biti plemićkog porijekla, i zavjetovati se na poslušnost, siromaštvo i celibat.</s><s>Živjeli su po lokalnim zamcima, u svakom od njih vladalo je vlastito vijeće i vojni komandant, kog je birao Veliki majstor reda.</s><s>Sam Veliki majstor reda, kog je izabirala viteška skupština, imao je doživotni mandat, on je na svojim godišnjim sjednicama izabirao sve ostale funkcionere reda.</s><s>Pored vitezova, članovi reda bili su i vojnici, zanatlije i svećenici.</s>

<s>Do 1206.</s><s>Livonsko bratstvo mača se čvrsto etablirao kao dominantna sila u zemlji Livonaca, ugrofinskog naroda koji je živio pored ušća rijeka Zapadne Dvine i Gauje.</s><s>Pored tog već je do 1217. pokorio ne samo susjedna latvijska plemena sjeverno od Zapadne Dvine već i južnu Estoniju.</s><s>Tad je započeo osvajanje zemalja južno od Zapadne Dvine, ali je naišao na snažan otpor njihovih stanovnika, Kurša i Zemgala.</s><s>U septembru 1236., dok se vojska Bratstva mača, teško opterećena plijenom, vraćala kroz Zemgaliju nakon kampanje na litavsku Žemajtiju, združene snage Zemgala i Žemajta nanijele su im katastrofalan poraz u Bitci kod Saule, ubivši Velikog majstora Volkwina i efikasno skršili vojnu moć vitezova Bratstva mača.</s><s>Nakon tog su Red kritizirali kako car Svetog Rimskog Carstva tako i sam papa zbog neselektivne upotrebe brutalnih metoda protiv pogana, već i onih već pokrštenih.</s><s>Red se u to vrijeme više brinuo da zgrne što više vlastititih feudalnih domena, nego da se bavi evangelizacijom pokrštenih i njihovom ljubavi za crkvu.</s><s>Zbog tog ih je papa 1237. prisilio da se raspuste i reorganiziraju kao podred Teutonskog viteškeg reda, čija je glavna baza bila u Pruskoj i čiji je Veliki majstor od tada imenovao provincijskog vladara (Landmeistera'') Livonije.</s>

<s>Livonski vitezovi nastavili su osvajanje Livonije i ponovno vladali regijom kao autonomni - Livonski red, sve do 1525. kad je Livonija podijeljena, i red konačno raspušten 1561.</s>

<s>Povezano</s>

<s>Teutonski viteški red
 Sjeverni križarski ratovi</s>

<s>Izvori</s>

<s>Vanjske veze</s>

<s>Order of the Brothers of the Sword</s>

<s>Historija Latvije
Historija Estonije
Crkveni redovi
Viteški redovi</s>

